لیس جوسلین

لیسلی رونالڈ جوسلن (پیدائش:13 دسمبر 1947ء یاراویل، میلبورن، وکٹوریہ) ایک سابق آسٹریلوی کرکٹ کھلاڑی ہے جس نے 1968ء میں ایک ٹیسٹ میں کھیلا۔ بائیں ہاتھ کے مڈل آرڈر بلے باز جوسلن یونیورسٹی ہائی اسکول میں چیمپیئن اسکول بوائے کرکٹ کھلاڑی تھے 1966-67ء میں، وکٹوریہ کے لیے اس نے اپنے پہلے سیزن میں 43.75 کی اوسط سے 525 رنز بنائے، جس سے وکٹوریہ کو شیفیلڈ شیلڈ جیتنے میں مدد ملی۔ اس نے اپنی پہلی اول درجہ سنچری، 126، ویسٹرن آسٹریلیا کے خلاف بنائی جب وہ ابھی صرف 18 سال کے تھے، انہوں نے اپنے کپتان جیک پوٹر کے ساتھ چوتھی وکٹ کے لیے 107 رنز کا اضافہ کیا ان کی دوسری سنچری، 121 ناٹ آؤٹ، 1967-68ء میں منظر عام پر آئی،جب اس نے اور پوٹر نے نیو ساؤتھ ویلز کے خلاف 130 منٹ میں چوتھی وکٹ کے لیے 177 رنز جوڑے۔انہیں سڈنی میں بھارت کے خلاف چوتھے ٹیسٹ کے لیے ٹیم میں شامل کیا گیا تھا لیکن وہ صرف 7 اور 2 ہی بنا سکے، دونوں بار وہ بھارتی اسپنرز کا شکار بنے۔ جوسلن نے 1967-68ء کے سیزن کو 51.36 کی اوسط سے 565 رنز کے ساتھ ختم کیا، اس کے بعد انہیں دورہ انگلینڈ کے لیے منتخب کیا گیا اس دورے کے 13 اول درجہ میچوں میں اس نے 21.50 کی اوسط سے  344 رنز بنائے، اسی لیے وہ کبھی بھی ٹیسٹ کی دوڑ میں دکھائی نہیں دئیے۔ آسٹریلیا واپسی پر اس نے 1968-69ء کا سیزن اور 1969-70ء کا زیادہ تر سیزن کھیلا لیکن کبھی بھی اپنی پرانی شکل دوبارہ حاصل نہیں کر سکے اور بالآخر وکٹورین ٹیم میں بھی اپنی جگہ کھو بیٹھے،  کیریئر ختم ہونے پر اس نے تمباکو کی صنعت میں کام کیا، اور پھر ہارنس ریسنگ میں سٹڈ بریڈنگ آپریشن کے لیے خود کو وقف کر دیا

مزید دیکھیے
 کرکٹ
 ٹیسٹ کرکٹ
 آسٹریلیا قومی کرکٹ ٹیم
 آسٹریلیا کے ٹیسٹ کرکٹ کھلاڑیوں کی فہرست

حوالہ جات

ملبورن کے کھلاڑی
آسٹریلیا کے کرکٹ کھلاڑی
1947ء کی پیدائشیں
وکٹوریہ کے کرکٹ کھلاڑی
آسٹریلیا ٹیسٹ کرکٹ کھلاڑی
ویکی ڈیٹا سے مطابقت رکھنے والی مختصر تفصیل